L'equip ciclista francés Arkea B&B Hotels tria Gandia per fer la seua pretemporada
19 gener 2024

## L'equip ciclista francés Arkea B&B Hotels tria Gandia per fer la seua pretemporada19 gener 2024Última actualització: 19 gener 2024

![](../gestion/img/e9a0849059de96b1a73531342fe911204be6e0a5d5a1b0207b3fd5f780f48b4d.jpg)  
  

Gandia continua refermant-se com una destinació que desenvolupa el binomi turisme i esport. En aquesta ocasió, l'**equip ciclista francés Arkea B&B Hotels ha triat la nostra ciutat** com el lloc per fer la seua estada de pretemporada.  
Durant tres setmanes, 40 ciclistes i quaranta membres més de l'_staff_ de l'equip, pernoctaran en un hotel de la platja de Gandia que han convertit en la seua seu general.  
  
El **regidor d'Esports, Jesús Naveiro**, i la **regidora de Turisme**, **Balbina Sendra**, han visitat els integrants de l'equip entre els quals hi ha dos ciclistes espanyols, Raúl García i Óscar Rodríguez. Els regidors van poder conéixer l'operativa que envolta un d'aquests equips que té com a objectiu competir al nivell més alt en l'àmbit internacional en proves mítiques com el Tour de France, entre d'altres.

  
Els esportistes s'han mostrat satisfets per l'entorn que ofereix Gandia així com les seues condicions climatològiques excel·lents que els permeten realitzar uns bons entrenaments.  
  
L'equip comença les competicions aquest dissabte 20 de gener amb la Clàssica Comunitat Valenciana i l'endemà, el diumenge 21, amb el Gran Premi Castelló. Tant Naveiro com Sendra han desitjat sort als integrants de l'equip.  
  
Després de la visita, Naveiro ha mostrat la seua satisfacció pel fet que _"cada vegada siguen més els equips que ens trien per fer les seues concentracions de pretemporada. Gandia disposa de tots els ingredients per continuar creixent en aquest àmbit que uneix turisme i esport. **Tenim molts projectes damunt la taula que ens ajudaran a continuar desestacionalitzant la platja i vinculant-nos amb l'esport i la salut**"_.